Oud-Bok Ulengo skitter teen Griekwas | Netwerk24
Oud-Bok Ulengo skitter teen Griekwas
Deur Marnus Kok 06 April 2019 21:45
Die ietwat vergete Springbok-vleuel Jamba Ulengo het Saterdag in Bloemfontein gewys hy het nog baie rugby in hom.
Jamba Ulengo Foto: Gallo Images
Ulengo het uitgeblink in ’n Vrystaat 15-tal wat Griekwas met 38-33 in ’n oefenwedstryd gewen het.
Behalwe vir die drie wat hy gedruk het, het die 29-jarige Ulengo ’n byna seker drie van die Poubloues gekeer en veilig gelyk onder die hangskoppe wat na sy kant toe gekom het.
Brent Janse van Rensburg, Griekwas se nuwe breier, sou baie wys geword het. Die flank Sias Koen het soos gebruiklik nie weggeskram van harde werk nie, terwyl die skrumskakel, Louis Venter, ook goed agter die oond vertoon het.
Daar was tye dat Griekwas stewig in die skrums was, maar ook kere dat hulle in trurat in dié faset was.
Ernst Stapelberg, losskakel van die Vrystaters, het ’n keer of wat goeie lyne gehardloop.
Vrystaat 15-tal 38 (21): Drieë: Otsile Ranthako (2), Jamba Ulengo, Neill Jordaan, Ali Mgijima, Tapiwa Mafura.
Doelskoppe: Ernst Stapelberg (3), Adriaan Carelse.
Griekwas 33 (26): Drieë: Louis Venter, Anthony Volmink, Warren Williams, Conway Pretorius, Eduan Keyter. Doelskoppe: George Whitehead (4).
Meer oor: Jamba Ulengo | Bloemfontein | Griekwas | Vrystaat